SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-18-14/24

**2024. gada 20. martā plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

komisijas locekļi:

**Raimonds Bergmanis – komisijas priekšsēdētājs**

**Andrejs Vilks – komisijas priekšsēdētāja biedrs**

**Jānis Skrastiņš – komisijas sekretārs**

**Ināra Mūrniece**

**Igors Rajevs – Iekšlietu ministrijas parlamentārais sekretārs**

**Aleksejs Rosļikovs**

**Edvīns Šnore**

**Atis Švinka – Aizsardzības ministrijas parlamentārais sekretārs**

**Edmunds Zivtiņš**

*uzaicinātie:*

* Aizsardzības ministrijas Valsts sekretāra vietnieka nodrošinājuma jautājumos pienākumu izpildītājs **Māris Ķuda**
* Aizsardzības ministrijas Aizsardzības industrijas un inovāciju politikas departamenta direktore **Vineta Mileiko**
* Aizsardzības ministrijas Aizsardzības industrijas un inovāciju politikas departamenta vecākais referents **Andris Indriksons**
* Ekonomikas ministrijas Parlamentārais sekretārs **Jurģis Miezainis**
* Ekonomikas ministrijas valsts sekretāra vietnieks **Raivis Bremšmits**
* Ekonomikas ministrijas Uzņēmējdarbības konkurētspējas departamenta direktora vietniece **Anda Paegle**
* Tieslietu ministrijas parlamentārā sekretāre **Lauma Paegļkalna**
* Tieslietu ministrijas Civiltiesību departamenta Komerctiesību nodaļas vecākā juriste **Gita Daukste**
* Tieslietu ministrijas Nozaru politikas departamenta direktore **Olga Zeile**
* Latvijas Republikas Uzņēmumu reģistra Juridiskās nodaļas vadītāja **Indra Aužele**
* Izglītības un zinātnes ministrijas Augstākās izglītības, zinātnes un inovāciju departamenta eksperte **Anna Leiškalne**
* Valsts kontroles Otrā revīzijas departamenta Pirmā sektora vecākā valsts revidente-juriste **Ingrīda Didkovskite**
* Mašīnbūves un metālapstrādes rūpniecības asociācijas Padomes priekšsēdētājs **Ivars Eniņš**
* Mašīnbūves un metālapstrādes rūpniecības asociācijas Valdes priekšsēdētājs **Toms Grīnfelds**
* Mašīnbūves un metālapstrādes rūpniecības asociācijas pārstāvis **Uģis Romanovs**
* SIA “Latvijas Mobilais Telefons" Juridiskā dienesta jurists **Alvis Buraks**
* Latvijas Drošības un aizsardzības industriju federācijas Valdes priekšsēdētāja **Elīna Egle-Ločmele**
* Latvijas Drošības un aizsardzības industriju federācijas Publisko attiecību vadītāja **Anete Lūsare**
* Latvijas Darba devēju konfederācijas nozaru eksperte **Sintija Siliņa**

Saeimas Juridiskā biroja vecākā juridiskā padomniece **Līvija Millere**

**Komisijas darbinieki: vecākā konsultante Ieva Barvika, konsultanti Sandra Kaire, Egita Kalniņa, Inese Silabriede un Māris Veinalds**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteI.Silabriede

**Sēdes veids:** atklāta

*Izskatāmais dokuments: Valsts kontroles 20.03.2024. vēstule.*

Darba kārtība:

**1. Aizsardzības industrijas likums (316/Lp14) 3. lasījumam.**

**2. Grozījumi Mobilizācijas likumā (317/Lp15) 3. lasījumam.**

**3. Grozījumi Nacionālās drošības likumā (318/Lp14) 3. lasījumam.**

**4. Dažādi.**

R.Bergmanis atklāj sēdi un iepazīstina ar izskatāmo darba kārtību. Aicina komisiju grozīt darba kārtību un vispirms izskatīt likumprojektus “Grozījumi Mobilizācijas likumā” (317/Lp14) un “Grozījums Nacionālās drošības likumā” (318/Lp14), kuriem uz trešo lasījumu nav iesniegti priekšlikumi.

Deputātiem nav iebildumu; darba kārtība tiek mainīta.

**1. Grozījumi Mobilizācijas likumā (317/Lp15) 3. lasījumam.**

R.Bergmanis informē, ka par likumprojektu priekšlikumi nav saņemti. Jautā, vai Aizsardzības ministrijas (turpmāk – AM) un Saeimas Juridiskā biroja (turpmāk – JB) pārstāvjiem nav komentāru par šo likumprojektu.

L.Millere atzīmē, ka JB vēlētos precīzāku likuma mērķa formulējumu, tieši kādam nolūkam tas vajadzīgs.

R.Bergmanis interesējas, vai AM ir š.g. laikā plānoti kādi grozījumi Mobilizācijas likumā.

M.Ķuda apstiprina, ka AM šogad ir tādi plāni; tad varēs iesniegt arī mērķa precizējumu.

L.Millere aicina AM pārstāvjus paturēt prātā JB ieteikumu.

R.Bergmanis aicina komisiju atbalstīt likumprojektu trešajam lasījumam.

*Balsojums: komisija vienbalsīgi atbalsta šo likumprojektu.*

**LĒMUMS:**

- atbalstīt likumprojektu “Grozījumi Mobilizācijas likumā” (317/Lp14) un virzīt to izskatīšanai Saeimas sēdē trešajā lasījumā.

**2. Grozījumi Nacionālās drošības likumā (318/Lp14) 3. lasījumam.**

R.Bergmanis informē, ka par likumprojektu priekšlikumi nav saņemti. Jautā, vai AM un JB pārstāvjiem nav komentāru par šo likumprojektu.

AM un JB pārstāvjiem nav komentāru par šo likumprojektu.

R.Bergmanis aicina komisiju atbalstīt likumprojektu trešajam lasījumam.

*Balsojums: komisija vienbalsīgi atbalsta šo likumprojektu.*

**LĒMUMS:**

- atbalstīt likumprojektu “Grozījumi Nacionālās drošības likumā” (318/Lp14) un virzīt to izskatīšanai Saeimas sēdē trešajā lasījumā.

**3. Aizsardzības industrijas likums (316/Lp14) 3. lasījumam.**

R.Bergmanis informē, ka par likumprojektu trešajam lasījumam saņemti 25 priekšlikumi. Aicina tos izskatīt.

Nr.1 – Saeimas Juridiskā biroja priekšlikums – izteikt 1. panta 2. punktu kā 5. panta jaunu pirmo daļu, attiecīgi mainīt 1. panta punktu numerāciju un izteikt 5. panta pirmo un otro daļu kā 5. panta otro un trešo daļu.

L.Millere izskaidro priekšlikumu, pamato nepieciešamību izmantot labāku juridisko tehniku.

M.Ķudam nav iebildumi.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.1.

Nr.2 – aizsardzības ministra A.Sprūda priekšlikums – likumprojekta 1. panta 2. un 4.punkta precizētas redakcijas.

M.Ķuda paskaidro, ka šīs ir terminoloģijas izmaiņas u.c. nepieciešami precizējumi.

L.Millere norāda uz nepilnībām 2.punkta jaunajā formulējumā; definīcijai nav skaidrojuma.

M.Ķuda paskaidro, ka mainās tikai termins, bet skaidrojums paliek esošais.

R.Bergmanis aicina veidot komisijas priekšlikumu ar kļūdas labojumu 2.punktā.

Deputātiem nav iebildumu.

L.Millere norāda uz turpmāk mainīto numerāciju, kā arī uz termina “nepārtrauktība” lietojuma nepilnībām skaidrojošajā tekstā.

M.Ķuda atzīmē, ka “nepārtrauktība” ietver arī “drošību”.

*Notiek diskusija par 4.punkta redakciju, īpaši terminu “drošība” un “nepārtrauktība” (“resilience” - “noturība” latviskais termins) lietojumu. Viedokļus un komentārus izsaka E.Šnore, R.Bergmanis, E.Egle-Ločmele (Latvijas Drošības un aizsardzības industriju federācija – LDAIF), L.Millere, I.Mūrniece, I.Skrastiņš, M.Ķuda. Diskusijas dalībnieki vienojas par nepieciešamību veidot komisijas priekšlikumu, kas precīzāk izteiktu vajadzīgo terminu. Termini “darbības drošība” jāmaina ar vārdiem “ darbības drošība un nepārtrauktība” visā likuma tekstā.*

R.Bergmanis ierosina komisijai veidot priekšlikumu: “aizstāt visā tekstā vārdu “darbības drošība” ar vārdiem “ darbības drošība un nepārtrauktība” attiecīgajā locījumā”. AM priekšlikums tiek atbalstīts daļēji.

Deputātiem nav iebildumu.

Diskusijas rezultātā komisija nolemj daļēji atbalstīt priekšlikumu Nr.2 un to iekļaut precizētajā un atbalstītajā komisijas priekšlikumā.

Turpmākajā sēde gaitā tiek apspriesti priekšlikumi Nr.3, Nr.4 un Nr.5.

Nr.3 – aizsardzības ministra A.Sprūda priekšlikums – izteikt 3. pantu pilnveidotā redakcijā.

Nr.4 – SIA “Latvijas Mobilais telefons” (turpmāk – LMT) priekšlikums – izteikt 3. pantu pilnveidotā redakcijā.

Nr.5 – Saeimas Juridiskā biroja priekšlikums – izslēgt 3. panta pēdējo teikumu.

M.Ķuda paskaidro, ka priekšlikums Nr.3 ir radīts pēc sarunām ar industriju.

A.Buraks izskaidro LMT priekšlikumu, uzsver tā atšķirības no esošās panta redakcijas un AM priekšlikuma. Uzskata, ka panta darbībai jāattiecas uz visa veida valsts kapitālsabiedrībām, ne tikai tā, kurās valstij ir vairākums.

L.Millere interesējas, kā valsts pārvaldes institūcijas varēs nodrošināt savus pienākumus, ja valsts kapitāls tajās būs mazākumā.

A.Buraks informē, ka viņiem ir pienākums ierosināt šo jautājumu, akcentē valsts aizsardzības prioritātes.

Atbildot uz R.Bergmaņa jautājumu, M.Ķuda paskaidro, ka LMT priekšlikums ir daudz plašāks par AM formulēto. Tas nav vērtēts plašākā kontekstā. AM nav konceptuālu iebildumu pret LMT redakciju.

E.Egle-Ločmele uzskata, ka iespējami drīz ir nepieciešami grozījumi Mobilizācijas likumā par ikviena Latvijas uzņēmuma iesaisti valsts aizsardzības industrijā. Norāda uz piedāvāto redakciju nepilnībām, tās sašaurina konkurenci.

L.Millere norāda uz nepilnībām abos priekšlikumos, atzīmē iepriekšējas diskusijas trūkumu, komercdarbības aspektus.

*Notiek diskusija par AM un LMT priekšlikumu redakcijām, tiek apspriestas iespējas tās pilnveidot. Viedokļus un komentārus izsaka A.Buraks, E.Šnore, L.Millere, A.Vilks, I.Mūrniece, M.Ķuda, Valsts kontroles (turpmāk – VK) vārdā I.Didkovskite, R.Bergmanis, I.Rajevs.*

R.Bergmanis ierosina veidot komisijas priekšlikumu, kas pilnveidotu priekšlikuma Nr.3 redakciju.

L.Millere atzīmē, ka jāpārdomā arī panta nosaukuma precizēšana.

M.Ķudam nav iebildumu pret panta redakcijas precizēšanu.

*Tiek apspriesta komisijas priekšlikuma iespējamā redakcija. Viedokļus izsaka I.Mūrniece, M.Ķuda, L.Millere, E.Šnore, I.Rajevs, A.Švinka, E.Zivtiņš, A.Rosļikovs, I.Didkovskite, R.Bergmanis, A.Vilks. Diskusijas dalībnieki vienojas atlikt priekšlikuma Nr.3 izskatīšanu uz nākamo sēdi, kad JB un AM sadarbībā būs izstrādāta komisijas priekšlikuma redakcija.*

R.Bergmanis aicina komisiju izteikties par priekšlikumu Nr.4; vai komisija vēlas to atbalstīt kā komisijas priekšlikumu.

Deputāti šādu iniciatīvu neizsaka.

E.Šnore aicina AM pārstāvjus iekļaut LMT priekšlikuma būtību jaunajā komisijas priekšlikumā.

M.Ķuda atzīmē, ka tas ir atšķirīgi un šādas iniciatīvas izvērtēšana prasa vairāk laika.

*Tiek apspriesta iespēja izvērtēt un ietvert arī LMT priekšlikumu komisijas priekšlikumā, kurš tiks izstrādāts. Viedokļus šajā jautājumā izsaka R.Bergmanis, I.Mūrniece, M.Ķuda, E.Šnore, E.Egle-Ločmele. Diskusijas gaitā tiek konstatēts, ka uz rītdienu tas nav iespējams.*

R.Bergmanis atzīmē, ka, ja šo likumprojektu trešajam lasījumam komisija neatbalstīs rīt, to nebūs iespējams iekļaut Saeimas ziemas sesijas darba kārtībā. Ja komisija šo jautājumu izskatīs otrdienas sēdē, Saeimas sēdē tā izskatīšana varētu notikt tikai 11. aprīlī. Vēlas AM viedokli šajā jautājumā.

M.Ķuda vēlas likumprojekta virzību neaizkavēt.

A.Švinka aicina neaizkavēt likumprojekta pieņemšanu un uz rītdienu atbilstoši JB ieteikumiem sagatavot komisijas priekšlikumu, par pamatu ņemot priekšlikumu Nr.3. Uzskata, ka ir svarīgi šo likumprojektu pieņemt Saeimas 27. marta sēdē. Sarunai par LMT priekšlikumu ministrijai vajag vairāk laika.

*Komisija diskutē par darbu pie likumprojekta. Diskusijas rezultātā vienojas par nepieciešamību uz rītdienu, pamatojoties uz priekšlikuma Nr.3 redakciju, sagatavot jaunu komisijas priekšlikumu, kas būtu kompromisa variants.*

R.Bergmanis aicina diskutēt par priekšlikumu Nr.5.

L.Millere JB vārdā to atsauc.

Nr.6 – Saeimas Juridiskā biroja priekšlikums – izslēgt 4. pantu, mainīt turpmāko pantu numerāciju un pārskatīt atsauces normās.

L.Millere paskaidro, ka esošajam panta formulējumam nav juridiskā slodze; tas faktiski atkārto to pašu, kas jau ir izteikts likuma mērķī.

M.Ķudam nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.6.

Nr.7 – aizsardzības ministra A.Sprūda priekšlikums – izteikt likumprojekta 4. panta 1.punktu jaunā redakcijā.

Ievērojot to, ka komisija ir atbalstījusi priekšlikumu Nr.6, šo priekšlikumu atbalstīt nav iespējams.

Komisija neatbalsta priekšlikumu Nr.7. Aizsardzības ministram ir iespēja līdz Saeimas sēdei šo priekšlikumu atsaukt.

Nr.8 – aizsardzības ministra A.Sprūda priekšlikums – izteikt likumprojekta II nodaļas nosaukumu šādā redakcijā: “Atbalsts noturīgas aizsardzības industriālās un tehnoloģiskās bāzes attīstībai”.

M.Ķuda paskaidro, ka tas ir nodaļas nosaukuma precizējums, terminoloģijas precizējums.

L.Millerei nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.8.

Nr.9 – aizsardzības ministra A.Sprūda priekšlikums – likumprojekta 5. panta nosaukuma un pirmās daļas precizēta redakcija.

M.Ķuda paskaidro, ka ar šo priekšlikumu tiek precizēta terminoloģija.

L.Millerei nav iebildumu, bet atzīmē, ka šeit mainīsies panta daļu numerācija (atbalstītais priekšlikums Nr.1).

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.9.

Nr.10 – aizsardzības ministra A.Sprūda priekšlikums – likumprojekta 6. panta nosaukuma jauna redakcija.

M.Ķuda paskaidro, ka ar šo priekšlikumu tiek precizēta terminoloģija.

L.Millerei nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.10.

Nr.11 – aizsardzības ministra A.Sprūda priekšlikums – likumprojekta 6. panta pirmās daļas un 1.punkta jauna redakcija.

M.Ķuda paskaidro, ka ar šo priekšlikumu tiek precizēta terminoloģija, vietām samainīti vārdi.

L.Millerei nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.11.

Nr.12 – aizsardzības ministra A.Sprūda priekšlikums – likumprojekta 6. panta pirmās daļas 4.punkta jauna redakcija.

M.Ķuda paskaidro, ka šis ir redakcionāls precizējums.

L.Millerei nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.12.

Nr.13 – aizsardzības ministra A.Sprūda priekšlikums – precizēt likumprojekta 6.panta otrās daļas 2.punktu, svītrojot vārdus “zinātības un”, un izsakot punktu šādā redakcijā: “2) militāras vai divējādas lietojamības tehnoloģiju, produktu pētniecības un izstrādes atbalsta programmas un fondus;”.

M.Ķuda izskaidro priekšlikumu, atsaucas uz otrajā lasījumā notikušajām diskusijām par vārda “zinātība” (“knowhow”) lietošanu.

L.Millerei nav iebildumu.

I.Rajevs atbalsta jauno formulējumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.13.

Nr.14 – aizsardzības ministra A.Sprūda priekšlikums – izteikt likumprojekta 6. panta otrās daļas 5.punktu jaunā redakcijā.

M.Ķuda izskaidro priekšlikumu, atsaucas uz otrajā lasījumā notikušajām diskusijām par divu punktu apvienošanu vienā.

L.Millerei nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.14.

Nr.15 – aizsardzības ministra A.Sprūda priekšlikums – precizēt likumprojekta 6.panta otrās daļas 10.punktu, vārda “komplektēšana” vietā lietojot vārdu “iesaisti”.

M.Ķuda izskaidro priekšlikumu, tiek labota iepriekš nepamanīta kļūda.

L.Millerei nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.15.

Nr.16 – aizsardzības ministra A.Sprūda priekšlikums – izteikt likumprojekta 6. panta ceturto daļu jaunā redakcijā.

M.Ķuda izskaidro priekšlikumu.

L.Millere norāda uz redakcionālu precizējumu nepieciešamību vārdos “turētāja valsts vārdā”.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija, redakcionāli precizējot, atbalsta priekšlikumu Nr.16.

Nr.17 – aizsardzības ministra A.Sprūda priekšlikums – izteikt 8. panta nosaukumu jaunā redakcijā: “8. Sadarbība ar aizsardzības industrijas biedrībām un nodibinājumiem”.

M.Ķuda izskaidro priekšlikumu..

L.Millerei nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.17.

Nr.18 – aizsardzības ministra A.Sprūda priekšlikums – izslēgt likumprojekta 9.panta otro daļu.

M.Ķuda atsaucas uz otrajā lasījumā notikušajām diskusijām, atzīmē šī priekšlikuma saistību ar Nr.19, sasaisti ar Ministru kabineta (turpmāk – MK) noteikumiem.

L.Millere vēlas precizējumus par deleģējumu MK. Iesaka izlemšanu atlikt līdz rītdienai, kad ar AM pārstāvjiem vēl būs iespējas detalizēti izrunāt neskaidrības.

Komisija līdz nākamajai sēdei atliek balsojumu par šo priekšlikumu.

I.Didkoskite aicina komisiju atbalstīt Valsts kontroles priekšlikumu – izteikt likumprojekta 11. panta piekto daļu izteikt šādā redakcijā:

“(5) Piegādes drošības nodrošināšanai Aizsardzības ministrija pārvalda ieguldījumus valsts aizsardzības industrijā. Valsts Aizsardzības ministrijas personā var iegūt līdzdalību esošā kapitālsabiedrībā vai dibināt jaunu kapitālsabiedrību atbilstoši Valsts pārvaldes iekārtas likumā noteiktajai kārtībai. Aizsardzības ministrija atbilstoši valsts pārvaldes uzdevumu izpildes nodrošināšanu reglamentējošiem normatīvajiem aktiem ar ieguldījumu pārvaldīšanu valsts aizsardzības industrijā un ar militāro preču ražošanas attīstību saistīto procesu koordinēšanu pilnībā vai daļēji var uzdot veikt valsts sabiedrībai ar ierobežotu atbildību “Valsts aizsardzības korporācija”.”

M.Ķuda konceptuāli atbalsta šo priekšlikumu.

L.Millere konceptuāli atbalsta šo priekšlikumu, bet vēlas laiku, lai ar to rūpīgāk iepazītos.

R.Bergmanis aicina komisiju izteikties par šo priekšlikumu.

Komisijai nav konceptuālu iebildumu.

Komisija pieņem informāciju zināšanai, bet līdz nākamajai sēdei atliek balsojumu par šo jauno priekšlikumu kā komisijas priekšlikumu.

Nr.19 – aizsardzības ministra A.Sprūda priekšlikums – papildināt likumprojekta 11.panta (7) daļu šādā redakcijā:

“(7) Ministru kabinets nosaka kārtību, kādā iepirkumu procedūrās tiek piemērotas piegādes drošību veicinošas prasības, un nosaka nodrošinājuma projektus, kuriem izvirza piegādes drošību veicinošas prasības un izvērtē piegādes drošības ietekmes faktorus.”.

M.Ķuda izskaidro priekšlikumu.

L.Millere aicina līdz rītdienai atlikt izlemšanu, jo vēl nepieciešama diskusija ar AM.

Komisija līdz nākamajai sēdei atliek balsojumu par šo priekšlikumu.

R.Bergmanis aicina JB, AM un VK pārstāvjus līdz rītdienai izdiskutēt šīs redakcijas.

Nr.20 – Saeimas Juridiskā biroja priekšlikums – izteikt 12. panta nosaukumu šādā redakcijā: “12. pants. Stratēģiskās partnerības īstenošana”.

L.Millere izskaidro priekšlikumu, nepieciešamību precizēt panta nosaukumu.

M.Ķudam nav iebildumu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.20.

Nr.21 – aizsardzības ministra A.Sprūda priekšlikums – precizēt likumprojekta 12.panta otrās daļas 1. punktu, vārda “piecus” vietā lietojot vārdu “divus”.

M.Ķuda atsaucas uz likumprojekta otrajā lasījumā notikušajām diskusijām par nepieciešamību mainīt šo termiņu.

L.Millere akcentē, ka tas ir politisks lēmums.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.21.

Nr.22 – aizsardzības ministra A.Sprūda priekšlikums – izteikt likumprojekta 12.panta trešo daļu piedāvātajā redakcijā.

M.Ķuda izskaidro priekšlikumu, atsaucas uz diskusijām otrajā lasījumā.

L.Millerei nav iebildumu, atzīmē deleģējumu MK.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.22.

Nr.23 – Ekonomikas ministrijas (turpmāk – EM) parlamentārā sekretāra J.Miezaiņa priekšlikums – papildināt likumprojekta 12. pantu ar (9) un (10) daļu piedāvātajā redakcijā.

R.Bremšmits izskaidro priekšlikumu. Vērš uzmanību uz iespējamiem drošības riskiem no Krievijas Federācijas. Priekšlikuma būtība ir iekļaut Uzņēmumu reģistra (turpmāk – UR) nepubliskajā daļā ziņas par citu valstu stratēģiskajiem partneriem, kapitāldaļu turētājiem. Šo ziņu pieejamībai būtu īpaša kārtība.

L.Paegļkalna Tieslietu ministrijas (turpmāk – TM) vārdā atzīmē, ka saprot šī priekšlikuma mērķi, bet aicina paturēt prātā Latvijas saistības, kuras izriet no Direktīvas par komercdarbību un no tās izrietošo atklātības principu. Uzsver, ka priekšlikums netika saskaņots ar TM, tajā ietvertas iekšējas problēmas par informācijas atklātību. Vēlas industrijas viedokli par praksi līdzīgās valstīs. Atzīmē arī, ka šī panta daļa netiek piemērota publiski privātajām kapitālsabiedrībām, piem., LMT, arī jaunais konsorcijs.

Uzsver, ka šis ir plašāk diskutējams jautājums; to nevar izlemt vienā dienā. Atzīmē, ka, pieņemot šo priekšlikumu, būs nepieciešams arī papildu finansējums UR pārveidei.

*Notiek diskusija par EM priekšlikumu. Jautājumus, viedokļus un komentārus izsaka R.Bremšmits, L.Paegļkalna, R.Bergmanis, E.Šnore, M.Ķuda, I.Didkovskite, S.Siliņa (Latvijas Darba devēju konfederācija – LDDK), E.Egle-Ločmele, L.Millere.*

*Diskusijas dalībnieki atzīmē, ka šo jautājumu vispirms jārisina MK noteikumu līmenī, kā arī šajā jautājumā ir nepieciešama diskusija starp ministrijām. Izlemšanai trešajā lasījumā šis ir pārāk neizdiskutēts jautājums.*

R.Bergmanis aicina komisiju balsot par šo priekšlikumu.

*Balsojums: par – 1; pret – 1; atturas – 6.*

Komisija neatbalsta priekšlikumu Nr.23.

I.Mūrniece uzskata, ka perspektīvā ir nepieciešama trīs atbildīgo ministriju (EM, TM un AM) diskusija un atbilstoša priekšlikuma izstrāde.

R.Bergmanis informē, ka komisija rakstīs vēstuli ministrijām par nepieciešamību izdiskutēt EM aktualizēto jautājumu.

Nr.24 – Ekonomikas ministrijas parlamentārā sekretāra J.Miezaiņa priekšlikums – papildināt likumprojekta 14. pantu ar (4) un (5) daļu piedāvātajā redakcijā.

R.Bremšmits informē, ka šis priekšlikums ir analoģisks neatbalstītajam Nr.23.

R.Bergmanis aicina komisiju balsot par šo priekšlikumu.

*Balsojums: par – 0; pret – 0; atturas – 8.*

Komisija neatbalsta priekšlikumu Nr.24.

I.Didkovskite izskaidro VK priekšlikumu – izteikt likumprojekta 14. panta pirmās daļas 3.punktu piedāvātajā redakcijā:

“3) Ministru kabineta noteiktajā kārtībā organizēt aizsardzības industrijā nodarbināto apmācību darbam ar specializētiem, īpaši militārām vajadzībām izstrādātiem vai pielāgotiem materiāltehniskajiem līdzekļiem;”

Aicina to atbalstīt.

M.Ķuda komentē priekšlikumu; atzīmē ka AM vārdā nav konceptuālu iebildumu.

L.Millerei nav iebildumu.

R.Bergmanis aicina atbalstīt VK priekšlikumu kā komisijas priekšlikumu.

Deputātiem nav iebildumu.

Komisija atbalsta VK priekšlikumu kā komisijas priekšlikumu.

Saistībā ar atbalstīto priekšlikumu I.Didkovskite piedāvā papildināt pārejas noteikumus ar Valsts kontroles priekšlikumu – jaunu punktu šādā redakcijā: “Ministru kabinets līdz 2025.gada 1.martam izdod šā likuma 14. panta pirmās daļas 3.punktā minētos noteikumus”.

M.Ķudam un L.Millerei nav iebildumu.

R.Bergmanis aicina atbalstīt VK priekšlikumu kā komisijas priekšlikumu.

Deputātiem nav iebildumu.

Komisija atbalsta VK priekšlikumu kā komisijas priekšlikumu.

Nr.25 – aizsardzības ministra A.Sprūda priekšlikums – papildināt likumprojektu ar pārejas noteikumiem par tajā paredzētajiem deleģējumiem Ministru kabinetam (1. un 2.punkts).

M.Ķuda izskaidro priekšlikumu, termiņi saistīti ar MK noteikumu izstrādei nepieciešamo laiku.

L.Millerei nav iebildumu.

I.Mūrniece interesējas par priekšlikumā minētajiem termiņiem – 2024. gada 15.decembris; vai tas nav par ilgu.

M.Ķuda informē, ka ministrija centīsies visu izdarīt ātrāk, bet nedrīkst arī uzlikt nereālu termiņu.

R.Bergmanis aicina komisiju atbalstīt šo priekšlikumu.

Deputātiem nav iebildumu,

Komisija atbalsta priekšlikumu Nr.25.

R.Bergmanis aicina komisiju sanākt uz sēdi ceturtdien, 21. martā plkst.12.35, lai atkārtoti izskatītu atliktos priekšlikumus, to jaunās redakcijas.

Deputātiem nav iebildumu.

R.Bergmanis pateicas uzaicinātajiem par darbu.

**4. Dažādi.**

**R.Bergmanis** pateicas par darbu šajā sēdē, bet atgādina par konstatēto problēmu ar kvoruma trūkumu komisijas sēdēs. Pusotra mēneša laikā ir bijušas 4 izbraukuma sēdes, kurās nav piedalījies deputātu kvorums. Aicina deputātus iesniegt attaisnojuma dokumentus par iemesliem, kādēļ viņi nav piedalījušies komisijas sēdēs, kā arī plānot savu dalību sēdēs.

**I.Mūrniece** ierosina šādu kārtību uzsākt no pavasara sesijas sākuma.

**R.Bergmanis** piekrīt I.Mūrnieces priekšlikumam.

**I.Mūrniece** interesējas, kad komisija plāno sēdes par valsts robežu un Saeimas lēmuma projektu “Par pasākumiem Latvijas valsts ekonomiskās sadarbības pārtraukšanai ar agresorvalstīm - Krieviju un Baltkrieviju” (465/Lm14).

**R.Bergmanis** atzīmē, ka deputāti par to tiks informēti vēlāk.

**I.Rajevs** atgādina, ka ir problēmas arī ar apakškomisiju sēžu apmeklējumu. Pēdējā sēdē 19. martā viņš bija vienīgais deputāts, kurš tajā piedalījās, kaut arī tika izskatīts ļoti svarīgs jautājums. Aicina deputātus aktīvi piedalīties arī apakškomisiju darbā.

*Deputāti diskutē par plānoto sēžu aktualitātēm (robežas jautājums). Viedokļus izsaka* ***A.Vilks****,* ***I.Mūrniece****,* ***E.Šnore****,* ***A.Švinka****,* ***I.Rajevs****,* ***R.Bergmanis****.*

**R.Bergmanis** slēdz sēdi.

Sēde pabeigta plkst. 11.45.

Komisijas priekšsēdētājs R.Bergmanis

Komisijas sekretārs J.Skrastiņš

Protokolētāja I.Silabriede